ຫລາຍກວ່າ 170 ປະເທດ ຈະທັບມ້າງ ການຄ້າ ຢາສູບເຖື່ອນ
ອົງການອະນາໄມໂລກ ພ້ອມດ້ວຍ 170 ກວ່າປະເທດ ຕົກລົງຮັບຮອງເອົາມະຕິການຄວບຄຸມ ການຜະລິດປອມແປງ ຢາສູບນາໆຊາດ.
ຫລາຍກວ່າ 170 ປະເທດພາກັນເຫັນດີກັບນາໆຊາດ ເພື່ອທັບ ມ້າງການຄ້າຢາສູບເຖື່ອນ ບັນດາຜູ້ຕາງໜ້າລັດຖະບານ ແລະ ອົງການຈັດຕັ້ງນາໆຊາດ ປະຊຸມກັນໃນວັນຈັນ ທີ່ ກຸງໂຊລ ເກົາຫລີໃຕ້ ໄດ້ຕົກລົງຮັບຮອງ ເອົາມະຕິຮັບດ່ັງກ່າວຢ່າງເປັນເອກກະສັນ ການຕົກລົງທາງການທູດທີ່ວ່ານັ້ນໄດ້ສ້າງລະບົບໂລກໃໝ່ບົ່ງວ່າບໍ່ໃຫ້ລຶບລ້າງອອກໄດ້ ລະຫັດລັບໃນຊອງຢາສູບແຕ່ລະຊອງ ຊຶ່ງໝາຍຄວາມວ່າ ມັນຈະເຮັດໃຫ້ງ່າຍຂື້ນໃນການຕິດຕາມຜູ້ຜະລິດຢາສູບ ແລະການສົ່ງຜົນຜລິດທີ່ປອມແປງໃດໆອອກຂາຍ ຜູ້ອໍານວຍການ ອົງການອະນາໄມໂລກ ທ່ານນາງ Margaret Chan ກ່າວທີ່ ການເປີດໂຄງຮ່າງກອງປະຊຸມຄວບຄຸ່ມຢາສູບ ໃນວັນຈັນມື້ນີ້ວ່າ ຮ່າງກົດລະບຽບໃໝ່ຈະເຮັດໃຫ້ໂລກມີລະບຽບກົດເກນ ມີຫຼັກການເພື່ອໄຊ້ໃນການປາບປາມ ແລະໃນທີ່ສຸດ ກໍຈະລົບລ້າງການຄ້າຢາສູບນາໆຊາດທີ່ຜິດກົດໝາຍ ອົງການອະນາໄມໂລກ ຄຳນວນວ່າ ນຶ່ງໃນຈໍານວນຢາສູບສິບຊອງ ຈະຊື້ຂາຍກັນຢ່າງຜິດກົດໝາຍ ເຮັດໃຫ້ລັດຖະບານເສຍລາຍໄດ້ຈາກການເກັບພາສີຫລາຍກວ່າ 40 ພັນລ້ານໂດລາຕໍ່ປີ ກ່ອນຈະນໍາອອກໃຊ້ໄດ້ ຂໍ້ຕົກລົງດ່ັງກ່າວນີ້ຈະຕ້ອງຮັບສັຕຍາບັນຈາກຫລາຍກວ່າ 40 ປະເທດເສຍກ່ອນ